Osječko-baranjska županija je u okviru mjera pronatalitetne politike u svom proračunu osigurala novčani dar za svako novorođeno dijete s prebivalištem na području Županije u jednokratnom iznosu od 135 eura.
Ovom projektu pridružila se Hrvatska poštanska banka d.d. Osijek koja djecu dariva s dodatnih 7,00 eura na dječjem računu Flexy Kockica.
Roditelji se mogu, radi otvaranja štedne knjižice djetetu s gore položenim iznosom, javiti jednoj od poslovnica Hrvatske poštanske banke d.d. na području Županije nakon što dobiju čestitku župana, odnosno kad se djetetu odredi OIB (osobni identifikacijski broj građana).
Za otvaranje štedne knjižice dužni su priložiti:
1. rodni list za dijete,
2. dokument o OIB-u djeteta,
3. osobnu iskaznicu ili drugu podobnu identifikacijsku ispravu roditelja i
4. dokaz o prebivalištu djeteta na području Osječko-baranjske županije
5. dokaz o posvojenju djeteta
6. čestitku Župana
Osječko-baranjska županija potpisala je Sporazum s Ministarstvom pravosuđa i uprave i uključila se u sustav e - Novorođenče koji omogućava podnošenje županiji zahtjeva za isplatu novčane potpore za svako novorođeno dijete. 
Tako od 18. veljače 2021. godine roditelji zahtjev za jednokratnu novčanu pomoć za novorođeno dijete, mogu podnijeti u sustavu e - Građani kroz uslugu e – Novorođenče/ Prijava djeteta.
 
